अष्टभार्या
अष्टभार्या ये हिंदू भगवान कृष्ण की प्रमुख आठ रानीयां है। भागवत पुराण में इन आठ पत्निओंका उल्लेख है जो हैं - रुक्मिणी, जाम्बवंती, सत्यभामा, कालिंदी / यमी, नग्नजिति, मित्रबिन्दा, लक्ष्मणा और भद्रा। विष्णु पुराण और हरिवंश के अनुसार भद्रा की जगह माद्री या फिर रोहिणी का नाम दिया जात हैं। हिन्दू धर्म में, राधा सहित कृष्ण की सभी प्रमुख पत्नियों को देवी लक्ष्मी के अवतार के रूप में सम्मानित किया जाता है जबकि बृज के गोपियों को राधा की अभिव्यक्तियों के रूप में माना जाता है। रुक्मिणी, विदर्भ की राजकुमारी, कृष्ण की पहली पत्नी और मुख्य रानी हैं जो द्वारका की पटरानी थीं। उन्हें समृद्धि की देवी लक्ष्मी का अवतार माना जाता है। जाम्बवंती को लक्ष्मी के तीसरे रूप, नीलादेवी की अभिव्यक्ति माना जाता है। तीसरी पत्नी, एक यादव राजकुमारी, सत्यभामा को पृथ्वी-देवी भूदेवी का रूप माना जाता है। यमुना नदी की देवी कालिंदी की स्वतंत्र रूप से पूजा की जाती है। अष्टभार्या के अलावा, कृष्ण की १६,००० या १६,१०० औपचारिक पत्नियाँ थीं। ग्रंथों में अष्टभार्य द्वारा पैदा हुए कई बच्चों का भी उल्लेख है, जिनमें सबसे प्रमुख राजकुमार प्रद्युम्न हैं जो रुक्मिणी के पुत्र हैं।